
XİDMƏTLƏRİN GÖSTƏRİLMƏSİ HAQQINDA
MÜQAVİLƏ _____/_______________

Bakı şəhəri	                				 	              “___”____________ 2026-cı il
Bir tərəfdən Azərbaycan Respublikasının qanunvericiliyinə əsasən qeydiyyata alınmış Nizamnamə əsasında fəaliyyət göstərən, __________________________ _______________ (VÖEN:                               ) direktoru ___________________ ________ şəxsində (bundan sonra “Sifarişçi” adlanan) və digər tərəfdən Nizamnamə əsasında fəaliyyət göstərən “Azərbaycan Standartlaşdırma İnstitutu” publik hüquqi şəxsin (VÖEN: 1403750241) Baş direktorunun müavini- Uyğunluğun qiymətləndirilməsi departamentinin direktoru Məmmədli Səbinə Əfrasiyab qızı şəxsində (bundan sonra “İcraçı” adlanacaq) arasında (birlikdə “Tərəflər” adlandırılacaq) aşağıdakı şərtlərlə hazırki müqaviləni bağladılar.

1. MÜQAVİLƏNİN PREDMETİ
1.1. “Sifarişçi” Müqavilənin ayrılmaz hissəsi olan, tərəflərin təsdiq etdikləri Əlavədə (Əlavələrdə) qeyd olunan xidmətlərin göstərilməsi üçün sifariş verir və qabaqcadan razılaşdırılmış xidmət haqqını ödəyir, “İcraçı” isə xidmət haqqı ödənildiyi tarixdən həmin xidmətlərin (bundan sonra “Xidmət”) “Sifarişçiyə” göstərməsini öhdəsinə götürür: 
· Məhsulların  və xidmətlərin sertifikatlaşdırılması;
· Məhsulların sınaqları və nəticələrin araşdırılması;
· Texniki tənzimləmə, standartlaşdırma, sertifikatlaşdırma və məhsulların (xidmətlərin) istehsala buraxılması ilə bağlı konsaltinq xidmətlərin göstərilməsi.
1.2. “İcraçı” tərəfindən göstərilən xidmətin hər bir növü üzrə şərtlər, qaydalar və xidmətin təyınatını əks etdirən Müqaviləyə Əlavə ilə mövcud qanunvericiliyə və ya beynəlxalq standartlara uyğun həyata keçirilir.

2. XİDMƏTLƏRİN GÖSTƏRİLMƏ QAYDASI (İŞLƏRİN İCRASI)
2.1. Xidmətin konkret növünü özündə əks edən Müqavilənin Əlavəsi, “Sifarişçi” ilə “İcraçı” tərəfindən  imzalandıqdan sonra və bu Xidmətin (İşin) ödənişi həyata keçirildikdə “İcraçı” xidmətlərin (işin) icrasına başlayır. 
2.2. “İcraçı” Müqavilənin ayrılmaz hissəsi olan Əlavəsində (əlavələrində) nəzərdə tutulan müddət ərzində xidmətləri icra etməlidir.
2.3. Xidmətlərin icra yeri və üsulları normativ aktlara, texniki tənzimləmə sənədlərinə, standartlara və “İcraçı”nın daxili qaydalarına uyğun “İcraçının” mülahizəsi ilə müəyyən olunur.
2.4. “İcraçının” yerinə yetirdiyi işlər Təhvil-təslim aktı imzalanmaqla “Sifarişçi” tərəfindən təhvil alınır.
2.5. “İcraçı” “Sifarişçi”nin sifarişinə əsasən məhsulların (iş və xidmətlərin), prosesin sertifikatlaşdırılmasını həyata keçirərkən məhsulun konkret standarta və ya digər normativ sənədə uyğun olmadığını aşkar edərsə, məhsulların (işlərin və xidmətlərin), prosesin sertifikatlaşdırılmasından imtinanı müvafiq qərarı ilə rəsmiləşdirərək “Sifarişçi”yə göndərir və bu halda çəkilən xərclər geri qaytarılmır. Sertifikatlaşdırma üzrə işlər aşkar edilmiş nöqsanlar aradan qaldırıldıqdan və sifariş təkrar verildikdən sonra “Sifarişçi” ilə “İcraçı” tərəfindən  imzalanan Müqaviləyə Əlavə əsasında aparıla bilər.

3. TƏRƏFLƏRİN ÖHDƏÇİLİYİ
3.1. “Sifarişçi”nin vəzifələri:
3.1.1. Xidmətin icra olunması üçün tələb olunan şəraiti yaratmaq (“Sifarişçinin” istehsalat və başqa sahələrinə daxil olmaq, müşahidələr aparmaq, işçilərdən məlumatlar almaq və s.), lazım olan vasitlərlə (məlumat, sənədlər, nümunələr, materiallar və s.) “İcraçı”nı təmin edib onun əvəzsiz sərəncamına vermək və geri tələb etməmək;
3.1.2. İşi icrasından sonra “İcraçı”dan” təhvil almaq və təhvil-qəbul aktlarını imzalamaq;
3.1.3. Göstərilən xidmətin dəyərini qabaqcadan tam həcmdə (Əlavədə və Hesab-fakturada gösrərilən məbləğdə) “İcraçı”nın bank hesabına ödəmək.
3.1.4. Xidmətin göstərilməsi ilə bağlı zəruri olan və “İcraçı” tərəfinfən çəkilən əlavə xərclərin əvəzini “İcraçı” ya ödəmək;
3.1.5. “Sifarişçi” həmişə sertifikatlaşdırma tələblərini, o cümlədən “İcraçı” tərəfindən bildirilən müvafiq dəyişikliklərin həyata keçirilməsini yerinə yetirmək;
3.1.6. “İcraçı” tərəfindən sənədlərin və qeydlərin öyrənilməsi üçün, habelə müvafiq avadanlıqlara, yerlərə, ərazilərə, işçilərə və müştəri subpodratçılara əlçatanlılıq şərtləri də daxil olmaqla qiymətləndirmə və nəzarətin (zərurət olduqda) aparılmasına “Sifarişçi” tərəfindən şəraiti yaradmaq və təmin etmək;  
3.1.7. “İcraçı” tərəfindən şikayətlərin araşdırılmasına şəraiti yaradmaq və təmin etmək;
vəziyyətdən asılı olaraq müşahidəçilərin iştirakına şəraiti yaradmaq;
3.1.8. Məhsulun sertifikatlaşdırılmasından “İcraçı”nın nüfuzuna xələl gətirəcək şəkildə istifadə etməmək və “İcraçı”nın yanlış və ya icazəsiz hesab etdiyi məhsulun sertifikatlaşdırılması ilə bağlı heç bir açıqlama verməmək;
3.1.9. Sertifikatlaşdırma dayandırıldıqda, geri götürüldükdə və ya ləğv edildikdə, “Sifarişçi” tərəfindən ona istinad edilən bütün reklam maddələrindən istifadəni dayandırmaq və sertifikatlaşdırma sxeminin tələb etdiyi kimi hərəkətə keçmək (məsələn, sertifikat sənədlərinin qaytarılması) və digər lazımi tədbirləri görmək;
3.1.10. Sertifikat sənədlərinin surətlərini başqalarına təqdim etdikdə, sənədləri bütövlükdə və ya sertifikatlaşdırma sxemində göstərildiyi kimi çoxaldmaq;
3.1.11. Sənədlər, broşuralar və ya reklam kimi rabitə vasitələrində məhsul sertifikatlaşdırmasına istinad etdikdə, “İcraçı”nın tələblərinə, qanunvericiliyin tələblərinə və ya sertifikatlaşdırma sxemində göstərilənlərə riayət etmək;
uyğunluq nişanlarının istifadəsi ilə bağlı sertifikatlaşdırma sxemində və məhsulla bağlı məlumatlarda nəzərdə tutula biləcək tələblərə riayət etmək;
3.1.12. Sertifikatlaşdırma tələblərinə uyğunluq baxımından məlum olan bütün iddiaları qeyd etmək və bu qeydləri tələb əsasında “İcraçı”ya təqdim etmək;
həmçinin:
- məhsulların sertifikatlaşdırma tələblərinə uyğunluğuna təsir edən bu cür iddialar və aşkar edilmiş çatışmazlıqlar ilə əlaqədar müvafiq tədbirlər görmək;
- görülən işləri sənədlərlə təsdiqləmək.
3.1.13. Sertifikatlaşdırma tələblərinə uyğunluq imkanlarına təsir edə biləcək dəyişikliklər barədə gecikmədən “İcraçı”ya məlumat vermək;
3.1.14. Azərbaycan Respublikasının qanunvericiliyi ilə nəzərdə tutulmuş digər vəzifələr.
3.2. “İcraçı”nın vəzifələri:
3.2.1. “Sifarişçi”nin sifariş etdiyi xidmətlərin xidmət haqları “İcraçı”nin bank hesabına ödənildikdən sonra bu müqavilədə nəzərdə tutulan qaydada və müddətdə həyata keçirmək;
3.2.2.  Xidmətin (işlərin) göstərilməsi ilə əlaqədar və əmələ gələn mənfi hallar barədə “Sifarişçi”yə lazımi məlumatı vermək;
3.2.3. Xidməti tələb olunan səviyyədə yerinə yetirib “Sifarişçiyə” təhvil vermək.
3.2.4. “Sifarişçi” yə dair məlumatların və təqdim etdiyi sənədlərin məxfiliyini təmin etmək;
- Tərəflərdən hər biri Müqavilə bağlanarkən və Müqavilədən irəli gələn öhdəliklərin yerinə yetirilməsi zamanı onlara məlum olmuş məxfi informasiyanı heç bir vəchlə yaymamaq barədə öz üzərlərinə öhdəlik götürürlər.
- Tərəflər Müqavilədən irəli gələn öhdəliklərin icrası zamanı onlara məlum olmuş məlumatları başqa məqsədlər üçün istifadə etməmək barədə öhdəlik götürürlər.
3.2.5. Qərəzsizliyi təmin etmək;
3.2.6. Məhsulun sınağı aparılacaq sınaq laboratoriyalarını müəyyən etmək.

4. HESABLAŞMA QAYDASI
4.1. Göstərilən xidmətlərin həcmi və xidmətlərin göstərilməsinə dair xidmət haqqı Tərəflərin razılaşması ilə müəyyən edilir, Müqavilənin tərkib hissəsi olan Əlavədə (əlavələrində) qeyd edilir və təqdim edilən Hesab-fakturaya uyğun “Sifarişçi” tərəfindən ödənilir.
4.2. Hazırki Müqavilə üzrə hesablaşmalar bank hesabına köçürmə yolu ilə həyata keçirilir. 
4.3 Hesablaşma Azərbaycan manatı (AZN) və ya xarici valyutanın Azərbaycan Respublikası Mərkəzi Bankının  ödəniş gününə olan rəsmi məzənnəsi ilə manatla (AZN)  aparılır.
4.4 Xidmət haqqı tam həcmdə əvvəlcədən “İcraçı”nın bank hesabına və ya “İcraçı”nın təqdim etdiyi hesaba ödənilir.
4.5. Xidmət haqqlarına hər hansı bir güzəşt tədbiq olunduğu halda güzəştli məbləğ Müqavilənin tərkib hissəsi olan xidmətlərin göstərilməsinə dair Əlavə (əlavələrində) və Hesab-fakturada öz əksini tapmalıdır.
4.6. “Sifarişçi” tərəfindən təqdim olunmuş məhsulların sınaqları üçün ödənilmiş vəsait sınaqların nəticəsindən asılı olmayaraq “Sifarişçi”yə geri qaytarılmır.

5. MÜQAVİLƏNİN MÜDDƏTİ
5.1. Bu Müqavilə imzalandığı gündən qüvvəyə minir və qüvvədə olma müddəti 1(bir) ildir. 
5.2 .Tərəflərin yazılı razılıqları və bildirişləri ilə müqavilənin müddəti azaldıla bilər və ya yeni müqavilə bağlana bilər. 
5.3. “Sifarişçi” bir ay qabaq əsaslandırılması tələb olunmayan yazılı xəbərdarlıq verməklə Müqaviləyə birtərəfli qaydada xitam verə bilər və bu halda Xidmətin göstərilməsi üçün ödənilmiş pul vəsaitlərini, işlərin görülüb qəbul olunub-olunmamasından asılı olmayaraq, geri tələb etmək hüququna malik deyil.
5.4. “İcraçı” bir ay qabaq əsaslandırılmış yazılı xəbərdarlıq etməklə Müqaviləyə birtərəfli qaydada xitam verə bilər və bu halda Xidmətin göstərilməsi üçün ödənilmiş pul vəsaitlərinin həcmində mümkün olan işlərin görülməsini təmin edir və görülmüş işlərin təhvili barədə Təhvil-təslim aktını “Sifarişçiyə” təqdim edir.
5.5. Müqavilənin qüvvədə olma müddətinin sona çatmasına qədər və ya sona çatmasından 10 gün sonra tərəflərdən hər hansı biri müqaviləyə xitam verilməsi barədə digər Tərəfə müraciət etməzsə, müqavilə növbəti  1 (bir) il müddətinə eyni şərtlərlə uzadılmış hesab edilir.

6. TƏRƏFLƏRİN MƏSULİYYƏTİ
6.1. “İcraçı” müqavilədə nəzərdə tutulan xidmətin vaxtında və lazımınca icra edilməməsi üçün məsuliyyət daşıyır. 
6.2. Bu Müqavilə ilə xidmətlərin göstərməsi nəticəsində “İcraçı”nın təqsirindən və qeyri-peşəkar hərəkətləri səbəbindən “Sifarişçinin” əmlakının məhv olması və ya zədələnməsi riski icranın “Sifarişçi”yə təhvil verildiyi vaxtadək “İcraçı”nın üzərinə düşür.
6.3. “İcraçı” “Sifarişçi”nin əmlakı barəsində diqqətsizlik üzündən həmin əmlakın məhv olması və ya zədələnməsi üçün məsuliyyət daşıyır.
6.4. Hazırki Müqavilənin 6.2-ci və 6.3-cü bəndlərində göstərilən “İcraçı”nın məsuliyyəti onun tərəfindən göstərilən xidmətin dəyəri həcmi ilə məhdudlaşdırılır.
6.5. “Sifarişçi” bu Müqavilə ilə nəzərdə tutulan öhdəliklərinin lazımınca yerinə yetirilməməsinə görə məsuliyyət daşıyır.

7. FORS-MAJOR HALLAR
7.1. Hazırki Müqavilə üzrə öhdəliklərini yerinə yetirməyən və ya tam yerinə yetirməyən Tərəf, öhdəliyin yerinə yetirməməsini fors-major hallarının, yəni konkret vaxt hüdudunda meydana gələn qarşısı alınmaz fövqəladə halların səbəbindən baş verməsini sübut etdiyi halda, heç bir məsuliyyət daşımır. Qarşısı alınmaz hallar aşağıdakılardır: təbii fəlakətlər (zəlzələ, daşqın, vulkan püskürməsi, torpaq sürüşməsi, sunami və s.), epidemiyalar, epizootiyalar, müharibə və digər qanunvericiliklə nəzərdə tutulmuş hallar. Müqavilə üzrə öhdəliklərin  icra edilmə yerində insan üçün normal həyat fəaliyyəti istisna edən küləyin gücü, hərarəti və çöküntülərin dərəcəsi; icra hakimyyəti orqanlarının moratoriumları və Tərəflərin icra olunmalı öhdəliklər üçün fövqaladə hal kimi müəyyən edə bildikləri digər hallar.
7.2. Fors-major hallarının təsiri altına düşən Tərəf bu barədə digər Tərəfi belə halların başlandığı andan 10 (on) təqvim günü müddətindən gec olmayaraq xəbərdar etməlidir. Digər tərəfi vaxtında xəbərdar etməmə halı fors-major halına əsaslanma hüququ vermir.

8. MÜQAVİLƏYƏ ƏLAVƏ VƏ DƏYİŞİKLİKLƏRİN EDİLMƏSİ VƏ XİTAM VERİLMƏSİ
8.1. Bu Müqaviləyəbütün əlavə və dəyişikliklər maraqlı tərəfin rəsmi müraciəti və tərəflərin qarşılıqlı razılığı ilə edilə bilər.
8.2. Bu Müqaviləyə edilən əlavə və dəyişikliklər onun ayrılmaz hissəsi sayılan Əlavə Razılaşma ilə rəsmiləşdirilir.
8.3. Bu Müqaviləyə Azərbaycan Respublikasının Mülki Məcəlləsində nəzərdə tutulan qaydada və hallarda xitam verilə bilər.
8.4. Bu Müqaviləyə əsasən sifariş edilmiş xidmət “İcraçı” tərəfindən icra edilib təhvil-təslim aktı ilə “Sifarişçi”yə təhvil verildiyi andan həmin xidmət barədə imzalanmış müqaviləyə əlavə qüvvədən düşmüş sayılır.

9. MÜBAHİSƏLƏRİN HƏLL EDİLMƏSİ
9.1. Bu Müqavilədən irəli gələn bütün mübahisələr danışıqlar vasitəsilə həll edilir.
9.2. Hazırki Müqavilə üzrə mübahisələr tərəflərin öz aralarında, pretenziya irəli sürülməsi qaydası ilə həll edilir. 
9.3. Tərəflər arasında yaranmış mübahisələr 9.2-ci maddədə göstərilmiş qaydada həll edilmədikdə, mübahisələr Azərbaycan Respublikasının qüvvədə olan qanunvericiliyinin normaları ilə tənzimlənəcək və mübahisələrə Azərbaycan Respublikasının müvafiq məhkəmələrində baxılacaq.

10. YEKUN MÜDDƏALƏR
10.1. Hazırki Müqavilə ilə tənzimlənməyən müddəalar Azərbaycan Respublikasının qanunvericiliyi ilə nizamlanır.
10.2. Hazırki müqaviləyə edilmiş dəyişikliklər və əlavələr Tərəflərin vahid yazılı sənəd şəklində tərtib edilən dəyişikliklər və əlavələr haqqında sazişi imzalaması yolu ilə edilir.
10.3. Hazırki Müqavilə hər biri 3 (üç) səhifədən ibarət olmaqla eyni hüquqi qüvvəyə malik və hər Tərəf üçün bir nüsxə olmaqla, iki nüsxədə tərtib edilmişdir.
10.4. “İcraçının” əlaqə rekvizitləri: 

Tel. (qaynar xətt) 012-514-93-08, e-mail: office@azstand.gov.az

	«İcraçı»:
	
	«Sifarişçi»:


	“Azərbaycan Standartlaşdırma İnstitutu” publik hüquqi şəxs

Bakı şəh. Elçin İsaqzadə küçəsi, 7-ci Köndələn, 
AZ1029
	
	__________________________________
______________________________________

	VÖEN: 1403750241
Hesab №: AZ48AIIB38090019440438286102
Bank: “Kapital Bank” ASC-nin Mərkəz filialı
VÖEN: 9900003611
M/H: AZ37NABZ01350100000000001944
KOD: 200026
S.W.I.F.T : AIIBAZ 2X


	
	Vöen:
Bank: 
M/H: 
KOD:
S.W.I.F.T : 


	Baş direktorun müavini – 
Uyğunluğun qiymətləndirilməsi departamentinin direktoru 


__________________________ S. Məmmədli
	
	


_______________/______________________/


                                                                                                   (imza)                            (Adı,Soyadı)

 Müqavilə üzrə
 Məsul şəxs:     __________/_____________
                                        (imza)            (Adı,Soyadı)
 e-mail: _______________________________
tel. ___________________________________

